बिटिआरनि गंब्रै जिल्लानि आइन फरायसाफोरा मिरु कमिटि आलसा (AALSA) निफ्राय बिबान एंगारबाय। टाइम8 कक्राझार जुन 28: बर' राव रायज्लायग्रा आरो बर नङै राव रायज्लायग्रा आइन फरायसा गौथुमनि गेजेराव थांनाय माखासे समनिफ्रायनो दान्थे-बिदान्थे थासारि सोमजिनायनि उनाव कक्राझार, चिरां आरो बागसा जिलानि अनगायैबो अखं आसामनि तिनिसुया जिल्लानि आइन फरायसा फोरा दुलाराय आसाम आइन फरायसा गौथुम मिरु कमिटिनि सोद्रोमा बिबान निफ्राय बिबान एंगारबाय होन्ना रोखा बुंथिदों कक्राझार जिल्ला कमिटि दुलाराय आसाम आइन फरायसा गौथुमनि आफादगिरि हेम चन्द्र ब्रह्मआ। सम्बाराव कक्राझार प्रेस क्लाबआव खुंफुंनाय मोनसे खौरांगिरि मेलनि गेजेरजों कक्राझार जिल्ला कमिटि दुलाराय आसाम आइन फरायसा गौथुमनि आफादगिरि हेम चन्द्र ब्रह्मआ बुङोदि थांनाय 24 जुन खालाराव मिरु कमिटि आलसानि दैदेनगिरिफोरजों वातसाप ग्रुपआव असमिया रावखौ आसामनि साफ्रोमबो आइन फरायसाफोरा बाहायनांगौ आरो लिरनांगौ होन्नायनि उनाव आइन फरायसाफोर बर आरो बर नङैनि गेजेराव दान्थे-बिदान्थे थासारि लाबोदों होन्ना रोखा बुंथियो आरो मिरु कमिटि आलसानि दाना होनाय जिल्ला कमिटि दालसाखौ सिफायनाय जाबाय होन्ना बुंबावयो।